
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 69  
                                                             din 25 aprilie 2024
privind transmiterea unui drept de concesiune, 

precum și preluarea și modificarea unui contract de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.091/01.04.2024 şi la Consiliul Local Sighișoara cu nr. 14.719/19.04.2024, de referatul de aprobare, înregistrat cu nr. 12.093/01.04.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 9.586/12.03.2024, prin care doamna Burcea Sanda Teodora solicită transmiterea către aceasta a dreptului de concesiune asupra terenului în suprafață de 30 mp., ocupat de extindere construcție, care face obiectul contractului de concesiune nr. 13/30404/27.10.2022, încheiat cu concesionarii Maior Viorica Livia și Medrea Liviu Viorel, în susținerea cererii prezentând contractul de vânzare autentificat la Biroul Individual Notarial Melinte Oana, cu încheierea de autentificare nr. 248/11.03.2024;

Având în vedere contractul de concesiune nr. 13/30404/27.10.2022, încheiat între Municipiul Sighișoara, în calitate de concedent și Maior Viorica Livia și Medrea Liviu Viorel jr., în calitate de concesionari, având ca obiect suprafața de 30 mp. din terenul cu suprafața totală de 723 mp., situat în Sighișoara, str. Horia Teculescu, nr. 19, înscris în C.F. nr. 54924 Sighișoara (nr. CF vechi: 4797, nr. cad. vechi: 1252, nr. top. 1749) sub nr. cad. 54924, pe care este edificată extinderea la locuința existentă, termenul contractului de concesiune fiind de 49 ani, cu începere de la data de 27.10. 2022;

Având în vedere contractul de închiriere nr. 161/01.11.2022, încheiat între Municipiul Sighișoara, în calitate de proprietar/administrator și Maior Viorica Livia și Medrea Liviu Viorel, în calitate de chiriași, având ca obiect terenul în suprafață de 121 mp. din suprafața totală de 723 mp., situat în Municipiul Sighișoara, str. Horia Teculescu, nr. 19, aferent apartamentului IV, înscris în C.F. nr. 54924 Sighișoara (nr. C.F. vechi: 4797, nr. cad. vechi: 1252, nr. top. vechi: 1749) sub nr. cad. 54924-C1-U2, contract încheiat pentru o perioadă de 3 ani și 2 luni, respectiv de la data de 01.11.2022 până la data de 31.12.2025;

Având în vedere contractul de vânzare autentificat la Biroul Individual Notarial Melinte Oana, cu încheierea de autentificare nr. 248/11.03.2024, dintre numiții Maior Viorica Livia și Medrea Liviu Viorel, ambii în calitate de vânzători și Burcea Sanda Teodora, în calitate de cumpărătoare, având ca obiect apartamentul nr. IV situat în municipiul Sighișoara, str. Horia Teculescu, nr. 19, jud. Mureș, înscris în C.F. nr. 54924-C1-U2 Sighișoara (nr. C.F. vechi: 4797/IV, nr. top. 1749/IV) sub nr. cad. 54924-C1-U2, precum și asupra anexelor C3 și C5 situate la aceeași adresă și evidențiate sub nr. cad. 54924-C3, respectiv nr. cad. 54924-C5, ambele cu destinația de construcții anexă;

Având în vedere extrasul de Carte Funciară nr. 54924 Sighișoara (nr. CF vechi: 4797, nr. cad. vechi: 1252, nr. top. 1749) în care sub nr. cad. 54924 este înscris terenul intravilan cu categoria de folosință curți-construcții, în suprafață de 723 mp., aflat în proprietatea Municipiului Sighișoara, în cotă de 1/1 parte;

Având în vedere că în contabilitatea Municipiului Sighișoara, terenul antemenționat este evidențiat sub nr. de inventar 51.060 – suprafața de 30 mp. și sub nr. inventar 52.086 – suprafața de 693 mp., ca aparținând domeniului privat;

Având în vedere faptul că, urmare a încheierii contractului de vânzare autentificat la Biroul Individual Notarial Melinte Oana, cu încheierea de autentificare nr. 248/11.03.2024, potrivit datelor înscrise în C.F. nr. 54924-C1-U2 Sighișoara și în C.F. nr. 54924 Sighișoara, doamna Burcea Sanda Teodora este în prezent proprietara construcțiilor înscrise sub nr. cad. 54924-C1-U2, 54924-C3 și 54924-C5;
Având în vedere recomandările făcute cu privire la contractele de concesiune prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere valoarea superioară a sumei redevenței calculată potrivit prevederilor art. 13 (1) și art. 17 din Legea nr. 50/1991, față de cea la care s-a ajuns în prezent, ca urmare a aplicării prevederilor contractuale asupra valorii inițiale a redevenței stabilite prin contractul de concesiune nr. 13/30404/27.10.2022, respectiv de 8,00 lei/mp./an față de 7,6706 lei/mp./an;

Având în vedere valoarea superioară a sumei chiriei calculată potrivit prevederilor art. 5 din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023, față de cea la care s-a ajuns în prezent, ca urmare a aplicării prevederilor contractuale asupra valorii inițiale a chiriei stabilite prin contractul de închiriere nr. 161/01.11.2022, respectiv de 1,40 lei/mp./an – zona A, față de 1,2406 lei/mp./an;

Având în vedere prevederile art. 871 - 873 şi ale art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023;

Având în vedere prevederile Legii nr. 227/2015 privind Codul fiscal, cu modificările şi completările ulterioare și ale Legii nr. 207/2015 privind Codul de procedură fiscală, cu modificările și completările ulterioare;

Având în vedere că prin transmiterea dreptului de concesiune și preluarea contractului de închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 12.092/01.04.2024, prin care se propune transmiterea unui drept de concesiune, precum și preluarea și modificarea unui contract de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se aprobă, începând cu data de 01.05.2024, transmiterea către Burcea Sanda Teodora, a dreptului de concesiune asupra suprafeței de 30 mp. din terenul cu suprafața totală de 723 mp., situat în Sighișoara, str. Horia Teculescu, nr. 19, înscris în C.F. nr. 54924 Sighișoara (nr. C.F. vechi: 4797, nr. cad. vechi: 1252, nr. top. 1749) sub nr. cad. 54924, pe care este edificată extinderea la locuința existentă.

(2) Redevența va fi de 8,00 lei/mp./an, adică de 240,00 lei/an, plătibilă în două rate semestriale egale, cu termen scadent la data de 31 martie, respectiv la data de 30 septembrie a fiecărui an și se va indexa anual cu indicele de inflaţie.

(3) Durata concesiunii va fi de 47 ani și 6 luni.

(4) În termen de 90 de zile de la semnarea contractului, concesionara are obligația depunerii, cu titlu de garanție, a unei sume reprezentând echivalentul prețului redevenței pentru 1 an de contract, adică de 240,00 lei, în caz de necesitate, din aceasta vor fi prelevate penalități și alte sume datorate concedentului de către concesionară.

(5) Modelul - cadru al contractului de concesiune este cel prevăzut în anexa nr. 1 la prezenta hotărâre.
Art. 2. (1) Se aprobă, începând cu data de 01.05.2024, preluarea contractului de închiriere nr. 161/01.11.2022, având ca obiect terenul în suprafață de 121 mp. din suprafața totală de 723 mp., situat în Municipiul Sighișoara, str. Horia Teculescu, nr. 19, aferent apartamentului IV, înscris în C.F. nr. 54924 
Sighișoara (nr. C.F. vechi: 4797, nr. cad. vechi: 1252, nr. top. vechi: 1749) sub nr. cad. 54924-C1-U2, de către Burcea Sanda Teodora, ca urmare a dobândirii în proprietate a apartamentului nr. IV, de la actualii chiriași ai terenului, Maior Viorica Livia și Medrea Liviu Viorel.

(2) Durata termenului de închiriere rămasă din durata iniţială a contractului de închiriere este de 1 an și 8 luni, respectiv până la data de 31.12.2025, cu posibilități de prelungire, prevăzute prin contract.

(3) Cuantumul chiriei este de 1,40 lei/mp./an, respectiv de 169,40 lei/an, potrivit prevederilor art. 5 din Anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 87/27.04.2023.

(4) Se aprobă modificarea art. 6 din Capitolul IV. PREȚUL ȘI MODALITĂȚI DE PLATĂ al contractului de închiriere, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

„Art. 6. Prețul închirierii va fi indexat anual prin aplicarea indicelui de inflație, comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul următor anului de încheiere a prezentului contract.”

(5) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

,,Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieria Municipiului Sighișoara, on-line prin ghiseul.ro (Sistemul Național Electronic de Plată Online cu Cardul Bancar) sau la stațiile de plată SelfPay, semestrial, în două rate egale, cu termenul scadent la 31 martie, respectiv la 30 septembrie a fiecărui an.”

(6) Se aprobă modificarea art. 8 din Capitolul IV. PREȚUL ȘI MODALITĂȚI DE PLATĂ al contractului de închiriere, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

„Art. 8. În situația în care chiriașul vinde dreptul de proprietate asupra construcțiilor edificate pe terenul care face obiectul prezentului contract, total sau în parte, are obligația încunoștințării în scris a proprietarului/administratorului cu privire la vânzare și asupra renunțării la închiriere.” 

(7) Se aprobă modificarea art. 9 din Capitolul V. OBLIGAȚIILE PĂRȚILOR al contractului de închiriere, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

„Art. 9. Proprietarul/administratorul predă suprafața de teren închiriat chiriașului, pe bază de proces verbal.”

(8) Se aprobă modificarea art. 11, lit. c) din Capitolul V. OBLIGAȚIILE PĂRȚILOR al contractului de închiriere, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

„c) să plătească chiria prevăzută la termenele stipulate în contract, precum și taxele și impozitele prevăzute prin normele legale în vigoare şi prin hotărârile Consiliului Local Sighișoara, sens în care are obligaţia să declare contractul de închiriere la Biroul Impozite şi Taxe din cadrul Primăriei Municipiului Sighișoara.”

(9) Se aprobă modificarea art. 13 din Capitolul VII. FORȚA MAJORĂ al contractului de închiriere, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

„Art. 13. Niciuna dintre părţile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege. 

Apariţia şi încetarea cazului de forţă majoră se vor comunica celeilalte părţi în termen de 5 zile, prin telefon, fax, urmat de o notificare scrisă, cu confirmarea constatării evenimentelor de acest gen de către autorităţile competente. În caz de forţă majoră, comunicată şi constatată în condiţiile de mai sus, exercitarea obligaţiilor părţilor se decalează cu perioada corespunzătoare acesteia, cu menţiunea că niciuna dintre părţi nu va pretinde penalităţi sau despăgubiri. 

Dacă în termen de 10 zile de la producere, evenimentul respectiv nu încetează, părţile au dreptul să îşi notifice încetarea de drept a prezentului contract fără ca vreuna dintre ele să pretindă daune - interese. ”

(10) Se aprobă completarea contractului de închiriere, așa cum a fost preluat potrivit prevederilor art. 2 alin. (1) din prezenta hotărâre, cu încă un capitol, respectiv Capitolul XI. CLAUZE SPECIALE, care va avea următorul conținut:

„ XI. CLAUZE SPECIALE

Art. 21. 

Pe toată durata închirierii, părțile se vor supune legislației în vigoare în România.

Chiria neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract administrativ constituie titlu executoriu.

În raport cu natura și specificul obiectului închirierii, părțile pot prevedea în contract clauze speciale de folosire a acestuia, obligații și garanții suplimentare, cazuri de reziliere a contractului și altele.

Modificarea prezentului contract se poate face numai prin act adițional, care va face parte integrantă din contract.”

(11) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara şi doamna Burcea Sanda Teodora.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

15 ex.  

B.A.

